*Аннотация.*

*Мәгариф системасы укытучылар алдында яңадан-яңа бурычлар куя. Заман укытучыдан иҗади эшли белүне таләп итә.Максат итеп куйган нәтиҗәләргә ирешүнең иң кулай юлларын яңа шартларда укытучы үзе сайлай. Минем уйлавымча, үстерешле, проблемалы, проектлы укытуның һәм өстәмә белем бирүнең нәтиҗәле технологияләрен кулланышка керткәндә генә төрле яклап формалашкан, иҗади , социяль яктан өлгергән шәхес тәрбияләп була.*

***Замана таләбе буенча.***

*Абзалова Алсу Әлфәтовна* [*,беренче*](mailto:aabzalva@rambler.ru),беренче) *квалификацион категорияле татар теле укытучысы, “МБОУ АСОШ №1 им.В.Ф.Ежкова с УИОП”,г.Арск*

**«**Әгәр укытучысы эшен яратуын укучыларны яратуы белән

берләштерә алса, ул – яңа заман укытучысы**»**

Л.Н.Толстой

Мәгариф системасы укытучылар алдында яңадан-яңа бурычлар куя. Бу бурырычларны тормышка ашыру өчен бары тик эшлекле эшчәнлек тәҗрибәсенә генә таянып башкарыла алмый, заман укытучыдан иҗади эшли белүне таләп итә.Максат итеп куйган нәтиҗәләргә ирешүнең иң кулай юлларын яңа шартларда укытучы үзе сайлай. Билгеле бер нәтиҗәләргә ирешү өчен. Укытучы үзе дә эзләнүгә, яңача фикерләүгә сәләтле шәхес булырга тиеш. Минем уйлавымча, үстерешле, проблемалы, проектлы укытуның һәм өстәмә белем бирүнең нәтиҗәле технологияләрен кулланышка керткәндә генә төрле яклап формалашкан, иҗади , социяль яктан өлгергән шәхес тәрбияләп була.

Мин – татар теле һәм әдәбияты укытучысы. Рус телле балаларны укытам. Төп максатым – балаларны татар телендә аңлашырга, аралашырга өйрәтү. Шуның белән бергә үзләре яшәгән җиргә, төбәккә мәхәббәт уяту, туган җирнең тарихын өйрәнү анда яшәгән шәхесләрнең иҗаты белән кызыксыну , аларга карата ихтирам тәрбияләүне үземә бурыч итеп куйдым.

Хәзерге заман укытучысы нинди булырга тиеш соң ? Рус балаларын татар телен теләп, аңлап, яратып, күңеле аша үткәреп өйрәнүе – минем эшемдә төп максат та, бурыч та, яңа технологияләрне өйрәнергә һәм дәрестә кулланырга зур этәргеч тә.

Үзем башкарган эшнең никадәр җаваплылык таләп итүен еллар үткән саен төшенә һәм хәйран калам…

Замана таләбе буенча, теләсәң, теләмәсәң дә, татар телен теләп өйрәнсеннәр өчен яңа методик алымнар эзләргә туры килә. Дәреслек нинди генә булмасын, рәсемлеме, рәсемсезме, кызыклымы, авторы кем, теге я булмаса бу галимме, барыбер көткән нәтиҗәләргә ирешеп булмаячак. Индивидуаль якын килеп эшләгәндә генә, укытучы куйган максатына ирешә ала. Баланың берсе укытучы әйткән сүзне шул мизгелдә үк «эләктереп» алса, икенчесенә берничә тапкыр кабатларга кирәк, ә өченчесе исә проблемалы ситуацияләрне чишеп кенә теманы аңлауга ирешә. Дәрес темасын аңлатканда төрле алымнар кулланам. Урта сыйныф укучылары белән, традицион дәресләрдән тыш, уен-дәресләр, эзләнүле дәресләрне, проект яклау дәресләрен отышлы дип уйлыйм. Уенны бигрәк тә V – VI сыйныф укучылары ярата. Рус телле укучылар бик теләп уйнаганда татарча сөйләшәләр. Укучылар «кибетче» дә, «табиб» та, «укытучы» да була. Югары сыйныф укучылары өчен дәрес-дискуссия, проектлар төзү һәм яклау дәресләре, конференция, семинарлар үткәрү, үз фикереңне дәлилли белү, татар телендә әзерләнгән чыгышлар буенча нәтиҗәләр чыгару – югары нәтиҗәгә ирешүнең бер юлы.

Проектлар методын файдалану - балага шәхси якын укытуда нәтиҗәле технология. Проек төзү һәм аны яклау укучының акыл һәм рухи үсешен камилләштерүгә ярдәм итә, максатчанлык, башланган эшне ахырына кадәр җиткерү теләге тәрбияли, баланың аралашу осталыгын арттыра.

Өй эшләре биргәндә укучыларның мөмкинлекләрен искә алып, индивидуаль якын килү сорала. Укучы өчен өй эше кызыклы, файдалы булырга тиеш. Өйдә күнегү эшләгәндә дәреслектәге биремне барлык балалар да тиешле дәрәҗәдә аңлап эшли алмый. Күнегүләрне төрләндереп бирәм. Укучылар бик теләп Интернет материаллары белән эшлиләр. Бирелгән тема буенча мәгълүматлар әзерлиләр һәм аларны яклап чыгалар. Балаларым актив, аралашучан, тәнкыйтьли дә беләләр, үзләренә, иптәшләренә бәя куялар, үз фикерләрен курыкмыйча әйтәләр. Балага үзен шәхес итеп тою бик мөһим. Сәләтле балаларны күреп ала белергә һәм шәхси якын килергә кирәк. Сәләтле балаларга ярдәм итү һәм аларның талантларын, сәләтләрен үстерү укытучының бурычы. Үз эшемдә татар теленә, әдәбиятына аеруча кызыксыну уяту өчен төрле алымнар кулланам. Телевидение, радиотапшыруларын тыңлау, алар турында әңгәмәләр үткәрү рус балаларының сөйләм телен баеытуда бик отышлы алымнар, дип уйлыйм. Һәрбер дәрестә дә, сыйныфтан тыш чараларда да тәрбия әңгәмәсе урын ала. Мондый әңгәмәләрне мин укучыларның әхлак сыйфатларын үстерүгә ярдәм итәрлек итеп уздырырга тырышам.

Укытучы укучысының якын дусты булырга тиеш, аның белән бергә шатлансын ул, бергә кайгырсын, бәхәсләшсен, авыр вакытта булышсын. Һәркайсының – үз мөмкинлеге, үз дөньясы. Ә ул дөньяны җимерергә ярамый. Тышкы сыйфат белән эчке ихтыяр көче туры килмәсә, зур һәлакәт килеп чыгарга мөмкин, шунлыктан укучының эчке халәтен яхшы чамаларга кирәк. Без, татар теле укытучылары, балаларны маңгай күзе белән генә түгел, күңел күзе белән дә «укырга» өйрәтергә тиешбез.